JERUUSALEMMA STUUDIO
Tere tulemast Jeruusalemma Stuudiosse!
6 aastat pärast 44 inimelu nõudnud Carmeli metsatulekahju Põhja-Iisraelis
oli Iisrael vähem kui kahe nädala eest taas silmitsi tulekahjudega,
mis põletasid maha metsi ja elurajoone.
Ebaharilikult kuiv ilm ja idatuuled aitasid põhjustada enamiku põlenguist
kuid Iisraeli võimude arvates
oli vähemalt kolmandik neist rahvuslike motiividega süütamised.
Arutame väidetavaid süütamisi, kus kuivi ilmaolusid võidi kasutada
rahvuslike motiividega tulekahjude tekitamiseks.
Stuudios on Micky Rosenfeld, Iisraeli Politsei pressiesindaja,
Roni Shalom Bialr, araabia meedia vaatleja,
ja TV7 analüütik Amir Oren.
Amir, tee palun väike ülevaade olukorra sügavamatest asjaoludest.
Palju räägitakse kliimamuutustest.
Seda on raske meeles pidada nüüd, kui Iisraelis on talv.
Vaid mõne nädala eest oli ilm vastupidine.
Nagu mainisid,
valitsesid tingimused, mis aitasid põlengute tekkimisele kaasa,
olgu looduslike sündmuste, hooletuse või süütamise tõttu.
Selgus, et sellest tulekahjulainest
on midagi õppida, seda ka teistes valdkondades.
Näiteks Iisraeli haavatavus rahvusena,
kui rünnatakse nende tagalat rakettide või muuga.
Lühidalt - taas leiti,
et Iisrael polnud vastavaks juhtumiks kõige paremini valmis.
Selle juures on kolm mõõdet, mida peaksime puudutama.
Ennetamine, kaitse ja evakueerimine.
Küsimus teile, hr Rosenfeld.
Põlenguid oli 90 eraldi juhtumit.
Erinevad tiimid püüdsid nendega rahvusvahelise abi toel tegeleda.
Kas Iisrael oli olukorraks valmis?
Kuidas kulges protsess põlengute algusest nende lõppemiseni?
Pole kahtlust, et Iisraeli Politsei ja Tuletõrje,
kes on siseministri vastutusalas,
on sellisteks intsidentideks täielikult ettevalmistatud.
Üllatas põlengute ulatus ja kogus
ja fakt, et põlengud toimusid riigi erinevates paikades.
Need ei keskendunud Jeruusalemma ümber.
Järgmisel hommikul oli põleng Zichronis
ja kõige ulatuslikum oli põleng Haifa piirkonnnas.
Erinevad politsei- ja tuletõrjeüksused
pidid tegutsema eri paikades peaaegu simultaanselt.
Meil tekkis kahtlus, kui 24-48 tunni jooksul tekkis nii mitmeid tulekahjusid.
Meie üksused mobiliseerusid kiiresti
erinevatest piirkondadest.
Saime olukorra kontrolli alla üsna kiiresti.
Räägin Zichroni põlengust, mis oli suuruselt teisel kohal.
Kuid kui nägime, kui kiiresti asjad arenesid, arvestades raske ilmaga,
kus Haifa piirkonnas puhkes kuus peaaegu simultaanset põlengut,
keskendusime peamiselt Haifale ja liikusime järgmisele tasandile,
milleks on kiirreageerimine
ja laiaulatuslik evakueerimine, mida ei juhtu iga päev.
Veel üks küsimus sulle sellel teemal, Amir.
Mitme põlengu puhul olid süütamiskahtlused.
Neli kahtlusalust vahistati Jeruusalemmas, Natafi piirkonnas.
Pärast tulekahjusid nad vabastati.
Jäi kahtlus, et nad võisid olla süütajad, kuid lõpuks otsustati,
et nende süül tekkinud põlengute põhjuseks oli hooletus.
See tekitas mitmeid spekulatsioone,
nagu Iisraeli Politsei esindaja on varemgi korduvalt öelnud.
Vahistati 30 inimest,
kellest osa kahtlustatakse süütamises.
Kuidas riik sellise olukorraga tegeleb?
Peaksime tagasi vaatama,
kuidas Iisraeli valitsus erinevate organite kaudu
sellisteks juhtumiteks valmistub.
Eksisteerib tulekahjude indeks.
See tähendab, et kalibreeritakse oodatava tuule kiirust,
õhutemperatuuri teatud päevadel
ja analüüsitakse kõiki teisi faktoreid,
ja kui see tõuseb teatud tasemele (630), tähendab see,
et erinevad tuletõrjeüksused, sh tuletõrjelennukid,
lähevad erivalmisolekusse.
Probleem on selles, et neil polnud millegi üle valvata,
et leida, kuidas
ja kus tulekahjud algasid.
Kui nad seda oleksid teinud, oleks tuli kiiremini kontrolli alla saadud.
Ehk oleks suudetud ka tuvastada, kas asjaga olid seotud teatud isikud.
Välisekspertide, näiteks hispaanlaste sõnul,
kus on palju metsapõlenguid, millest osad on inimeste põhjustatud,
on põhjuseid erinevaid:
ntks maa põõsastest tühjendamine.
Hispaanlaste sõnul tekib 97 % põlengutest
ehk 32 33st põlengust inimtegevuse tagajärjel,
sh hoolimatuse tõttu.
Kui tingimused teatud indeksinumbrini jõuavad,
tehakse avalik teadaanne.
Tahtlikud süütajad võivad ära kasutada fakti,
et lähipäevade tingimused on sellised,
et avaaladel tuld süüdata ei tohi.
Siis saabki kuritahtlikke kavatsusi ellu viia.
Iisraelis, nagu mujalgi Lähis-Idas,
mõeldakse alati konspiratsioonidele,
araabia keeles mu'amara.
Kui leitakse, et araablane on süüdi põlengu tekkimises,
olgugi vaid hoolimatusest,
ja tema mõtteid lugeda ei oska ju keegi,
kahtlustatakse teda tahtlikus, rahvuslike motiividega aktis.
Politsei algatas juhtumi uurimise. Rääkige sellest.
Uurimine käib kogu riigis.
Uurimistiimid uurivad iga põlengut
Jeruusalemma piirkonnas, Kesk-Iisraelis ja Iisraeli põhjaosas.
Kokku on vahistatud ja üle kuulatud 39 inimest.
Vahistamised on toimunud sündmuskohast leitud tõendite põhjal.
Osa neist vahistati katsel sündmuspaigast põgeneda.
Kahtlusaluseid otsivad patrullid märkasid neid.
Neil oli motiiv ja nad süütasid tulekahju meelega.
Uurimine alles kestab.
Tahaksin rääkida motiivist.
Härra Bialr,
araabiakeelses sotsiaalmeedias kõlas põlengute üle rõõmuhõiskeid.
Inimesi õhutati tulekahjusid tekitama.
Kui ulatuslik ilming see oli?
Esiteks on rahva ja valitsuse vahel suur erinevus.
Türgi oli ainus moslemimaa, mis abi saatis.
Ta saatis 10-liikmelise tiimi ja kolm lennukit.
Palestiina omavalitsus saatis 42 meest ja 8 tuletõrjeautot.
Jordaania ja Egiptus pakkusid tuletõrjeautosid ja -lennukeid,
kuid me ei tea, kas nad saatsid neid või mitte.
Need olid valitsused.
Et mõista valitsuse ja rahva erinevust,
loen ette Egiptuse Välisministeeriumi esindaja sõnad
Egiptuse uudistetoimetusele ONA.
"Egiptuse Välisministeerium ei ole antud meetmetest teadlik."
Egiptuse valitsus kardab seega rahva reaktsiooni teatele,
et riik kavatses Iisraeli aidata.
Sotsiaalmeedia reaktsioonides
on suurimad maad Egiptus ja Saudi Araabia.
Enamik vihakommentaaridest lähtuski nendest riikidest.
Kihutussõnumeid tuli lauljatelt, luuletajatelt, vaimulikelt,
telesaatejuhtidelt ja paljudelt teistelt.
Šeik Ahmad al-Arifi on populaarne moslemivaimulik
ja üks mõjuvõimsamaid Twitteris.
Tal on Twitteris 16 miljonit järgijat.
Tema Twitteri profiil on Lähis-Ida ja araabiamaailma populaarseim.
Temagi rõõmustas tulekahjude üle: "Palju õnne tulekahjule!"
"See on Jumala karistus!" Ja nii edasi.
Teine näide on Araabia Emiraatide laulja Ahlam,
kes on üks kohtunikke
populaarse American Idoli saate araabia versioonis Arab Idol.
Temagi rõõmustas Iisraeli tulekahjude üle.
Selge. Hr Oren?
Kuigi keegi tingimata üles ei tunnista,
on leitud kohtuekspertiisi tõendeid, nagu kommissar Rosenfeld ütles,
kas sündmuspaikadest või turvakaameralintidelt.
Kui nad üles ei tunnista ja oma motiive ei avalikusta,
ei tea me, kas ükski juhtum on seotud minarettide seaduseelnõuga.
Vahetult enne tulekahjudelainet
esitas Iisraeli paremtiib seaduseelnõu
mošeede palvekutsete aegade piiramiseks.
Eelnõu järgi
tuleks palvekutsete valjust piirata mürakaebuste tõttu.
See viis rahulolematuseni
Iisraeli araablaste ja maailma moslemite seas.
Knesset pole algatust veel heaks kiitnud.
Vastav avalik debatt aga juba käib.
Reaktsioonid võivad olla seotud sellega,
et tulekahjusid esitleti kättemaksuna kohe pärast eelnõualgatuse esitamist.
Ometi võib reaktsioonidest üldiselt järeldada,
et moslemid ja araablased tunnevad end Iisraeliga võrreldes nõrgana.
Nad peavad Iisraeli tugevamaks, peaaegu haavamatuks.
Alati kui Iisraeli tabab mingi õnnetus,
nad rõõmustavad.
Hr Rosenfeld,
kui palju sisaldab uurimine sotsiaalmeedia jälgimist,
ja kuidas reageeris politsei vihasõnumitele?
Oleme vahistanud kolm kahtlusalust, kes õhutasid tulekahjusid süütama.
Sõnumid olid selged.
Teatud ringkondades kasutatakse Facebooki ja Twitterit
Iisraeli vastaste sõnumite levitamiseks.
Võitleme sellega pidevalt.
Pidevalt toimub politseioperatsioone
nii Jeruusalemmas kui Juudas ja Samaarias.
Iisraeli araablased on meie ühiskonna osa.
Meil on ka araablastest politseinikke.
Üle 10 % Iisraeli politseinikest on mittejuudid.
Väike osa Iisraeli araabia sektorist teeb siiski terrorirünnakuid
vägivalda ja terrorismi õhutava kihutustöö tulemusel.
Teatud Iisraeli politseiüksused jälgivad sotsiaalmeediat
nii araabia kui inglise keeles.
Nii otsitakse terrorirünnakutele õhutavaid isikuid.
Samuti oli viimastel nädalatel seoses tulekahjudega näha,
et kahjuks kasutavad Iisraeli araablased sotsiaalmeediat
rünnakute tegemiseks.
Hr Bialr,
kas araabiamaailma reaktsioon tulekahjude ajal oli eriliselt suur
või oli see samasugune kui tavaliselt?
See oli erandlik.
See oli "suurim võit pärast 1973. aastat".
Miljonid tviitisid
#israeltahtareq, 'Iisrael põleb'.
Selle taga on mõte Iisraeli peatsest kadumisest.
See on Iisraeli-vihkajate soovmõtlemine.
Vastuseks hr Oreni kommentaarile -
lisaks sotsiaalmeediale
on ka Iisraeli enda meedias üks suur probleem -
Iisraelil pole araabiakeelset televisiooni,
mis jõuaks araabiamaailma, palestiinlaste
või isegi Iisraeli araablasteni.
Iisrael ei saa vahendada kihutustöö vastast sõnumit.
Enamik araabiakogukonna juhte Knessetis ja araabia linnades
ning teised kogukonnajuhid võtavad jõuliselt sõna üleskihutamise vastu.
Nad mõistsid selle hukka ja pakkusid abi.
Haifa on ju segakogukondlik linn.
Seal elab araablasi, juute, moslemeid ja kristlasi.
Detsembris peetakse Haifas kolme peamise religiooni pühi.
Probleemiks pole olnud niivõrd juhid kui järgijad.
Tulekahju nähti kui "nõrkade relva",
täpselt nagu nuge pussitamisintifada ajal.
Nad teadsid, et ei suuda Iisraeli vastu midagi.
Neil pole tanke ega hävituslennukeid.
Nad väljendavad oma frustratsiooni rõõmustamisega,
kui Iisrael kahju saab.
Paari päeva pärast olukord normaliseerub.
Oletame, et lähitulevikus jätkub kuiv ilm ja idatuul,
samasugused tuleohtlikud tingimused,
olgu hooletusest või süütamisest või ilma selleta,
kas üksikud hundid hakkavad tulekahjurünnakuid tegema,
nagu varem pussitamisrünnakuid?
Nädala alguses avaldas Iisraeli riigikontrolör raporti,
kus ta kritiseeris Iisraeli tagala valmidust
nii tulekahjude kui väljastpoolt tulistatud rakettide puhul.
Kui võrrelda praegust kuue aasta taguse Carmeli põlenguga
siis on tehtud parandusi.
Iga kord Iisrael õpib midagi, kuid mitte piisavalt.
Nii tuletõrje kui politsei
alluvad siseministeeriumile.
Nad võitlevad jurisdiktsiooni üle.
Kellele kuulub kohapeal juhtimine, kas tuletõrje- või politseiülemale?
Hetkel on juhtohjad politsei käes,
kuid valitsus plaanib anda selle tuletõrjeülemale.
Politsei jääks sel juhul teisejärguliseks jõuks.
Kui on teatatud tulekahjuohu indeksist,
peaksid droonid või isegi satelliidid teatud piirkondi jälgima.
Tuletõrje õhuüksused peaksid õhus patrullima,
mitte üksnes stardipauku ootama.
Üks oluline erinevus 2010. a ja tänavuse juhtumi vahel on see,
et nüüd ei olnud inimohvreid.
Kuue aasta eest hukkus 44 inimest.
Seda võib pidada õnnestumiseks.
Muidugi, kuna võimud otsustasid, et raha pole oluline,
vaid on parem evakueerida tuhandeid, Haifas isegi 60 000 inimest,
kui ohus on kasvõi üks inimelu.
Selles mõttes see õnnestus ja ilmselt õpitakse siit juurdegi.
Hr Rosenfeld, teie vastus.
Vastutus on tõesti täielikult Iisraeli Politseil.
Julgeoleku- ja päästeteenistuste töö oli täielikult koordineeritud.
Nad töötasid tõhusalt ja kohe põlengute algusest peale.
Oli ka eriti tähtis,
et Iisraeli valitsuse palutud rahvusvaheline abi tuli kiiresti.
Lennukeid saabus peaaegu esimese ööpäeva jooksul.
See oli meile suureks abiks.
Iisraeli politseilennukite piloodid
töötasid koos välismaa pilootidega.
Seda oli näha nii maal kui õhus.
Ka palestiinlaste tuletõrjujad töötasid seekord koos meiega.
2010. a palestiinlased ei osalenud.
2010. a õppetund on omandatud.
On suur saavutus, et keegi ei hukkunud neis suurtes põlengutes,
mis hävitasid nii suuri maaalu ja 600 kodu, mis on pretsedenditu.
Tasub näha asju positiivses valguses ja valmistuda tulevikuks.
Lisaksin kaks vaatenurka. Üks neist on seotud pilootidega.
Kohe pärast 2010. a tulekahju
loodi õhujõududesse nn eskadron,
kuigi tegu oli õhujõudude juhtimisel tegutseva eratöövõtjaga.
Hiljem viidi see politsei alluvusse.
Politsei endine asejuht Shachal Ayalon
asus tuletõrjeülema ametisse.
Ta lõi rahvusvahelise abi mehhanismi,
kuna Iisrael kuulub nüüd 31-riigilise grupi hulka,
mis tegutseb peamiselt Euroopas.
Seepärast ei sõltu Iisrael eri riikide poliitjuhtide heast tahtest.
Olete kõik maininud Iisraeli saadud rahvusvahelist abi.
Abi saatsid Kreeka, Küpros, Kroaatia, Itaalia, Venemaa, Türgi, USA,
Jordaania, Egiptus ja Palestiina omavalitsus.
See oli fenomenaalne reaktsioon.
Kui tulekahjud olid kustutatud,
rääkis peaminister Netanyahu supertankeri hankimisest
koos Lähis-Ida riikidega.
See on üks tõhusamaid lennukeid metsapõlengute kustutamisel.
Rääkige sellest lühidalt.
Supertankeril on vaid sümboolne väärtus.
See ei tööta öösel ega linnade kohal.
Aga maadevaheline koostöö?
Koostööd juba tehakse vastastikkuse põhimõttel.
Iisrael on aidanud Küprost ja teisi ning nüüd aidatakse Iisraeli.
Supertanker pole parim lahendus.
Iisraeli firmad arendavad juba muid võimalusi,
mis peagi turule jõudavad.
Hr Bialr, mainisite Egiptuse Välisministeeriumi esindajat.
Ta eitas abi saatmist Iisraelile.
Kas usute, et Egiptus muutub avatumaks,
kui avalik arvamus hakkab koostööd Iisraeliga aktsepteerima?
See sõltub palestiinlaste küsimusest.
Seekord oli
Iisraeli ja palestiinlaste tuletõrjujate koostöö
araabiamaailmale üllatuseks.
Pidevalt räägitakse, et nad tapavad üksteist,
kuid esimest korda räägiti sellest, et nad aitavad teineteist.
Iisrael aitas kaitsta külasid Juudas ja Samaarias
ja palestiinlased aitasid Iisraeli sees.
Toimunud koostöö oli silmapaistev.
Kedagi ei hukkunud,
mis on Iisraeli Tuletõrje tähtsaim siht.
Koostöö oli tõhus, kuigi hävines kodusid.
Peame valmistuma ka teisteks stsenaariumideks.
Ka rahvusvaheline koostöö on meile tähtis.
Kui tõenäoline on, et üksik süütaja
kasutab ilmaolusid terrorirünnaku tegemiseks?
Oleme nende stsenaariumidega juba tegelenud.
Paari kuu eest
olid Jeruusalemma piirkonnas metsatulekahjud,
seoses millega toimus vahistamisi.
Meie üksused patrullivad regulaarselt metsapiirkondades
tulekahjude ennetamiseks ja kahtlustatavate tabamiseks.
Loodetavasti võtavad araabiamaad vastu Iisraeli abi
sarnaste juhtumite puhul.
See on tänaseks kõik.
Aitäh, Roni Shalom Bialr, Amir Oren ja Mickey Rosenfeld!
Aitäh, head vaatajad! Järgmise korrani!
Kui äsjane saade teile meeldis,
siis TV7 Iisraeli tööd saab toetada
ekraanilolevate kanalite kaudu.
Jeruusalemma Stuudio
valmib tänu teie annetustele.
Tõlge: Monika Jaaguri